CELEX: 32009R0202
Language: sk
Date: 2009-03-16 00:00:00
Title: Nariadenie Komisie (ES) č. 202/2009 zo 16. marca 2009 , ktorým sa mení a dopĺňa nariadenie (ES) č. 600/2005, pokiaľ ide o používanie prípravku Bacillus licheniformis DSM 5749 a  Bacillus subtilis DSM 5750 v kŕmnej zmesi obsahujúcej lasalocid sodný (Text s významom pre EHP)

17.3.2009   
            
            
               SK
            
            
               Úradný vestník Európskej únie
            
            
               L 71/8
            
         
      NARIADENIE KOMISIE (ES) č. 202/2009
   zo 16. marca 2009,
   ktorým sa mení a dopĺňa nariadenie (ES) č. 600/2005, pokiaľ ide o používanie prípravku Bacillus licheniformis DSM 5749 a Bacillus subtilis DSM 5750 v kŕmnej zmesi obsahujúcej lasalocid sodný
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa ustanovuje povolenie doplnkových látok určených na používanie vo výžive zvierat, ako aj podmienky a postup udeľovania takéhoto povolenia.
            
         
               (2)
            
            
               Prípravok Bacillus licheniformis DSM 5749 a Bacillus subtilis DSM 5750 patriaci do skupiny „mikroorganizmov“ sa v súlade so smernicou Rady 70/524/EHS (2) povolil bez časového obmedzenia ako kŕmna doplnková látka na používanie u prasníc podľa nariadenia Komisie (ES) č. 1453/2004 (3), na používanie u moriek na výkrm a teliat až do troch mesiacov podľa nariadenia Komisie (ES) č. 600/2005 (4), ktoré bolo následne zmenené a doplnené nariadením (ES) č. 2028/2006 (5), na používanie u ošípaných na výkrm a ciciakov podľa nariadenia Komisie (ES) č. 2148/2004 (6). Táto doplnková látka bola následne zapísaná do registra kŕmnych doplnkových látok Spoločenstva ako existujúci výrobok v súlade s článkom 10 nariadenia (ES) č. 1831/2003.
            
         
               (3)
            
            
               V súlade s článkom 7 nariadenia (ES) č. 1831/2003 bola predložená žiadosť o zmenu povolenia uvedeného prípravku v záujme umožnenia jeho používania v krmive pre morky na výkrm obsahujúcom kokcidiostatikum lasalocid sodný. K tejto žiadosti boli priložené údaje a doklady, ktoré sa vyžadujú podľa článku 7 ods. 3 uvedeného nariadenia.
            
         
               (4)
            
            
               Európsky úrad pre bezpečnosť potravín vo svojom stanovisku z 22. októbra 2008 skonštatoval, že bola zistená kompatibilita doplnkovej látky Bacillus licheniformis DSM 5749 a Bacillus subtilis DSM 5750 s lasalocidom sodným (7).
            
         
               (5)
            
            
               Podmienky stanovené v článku 5 nariadenia (ES) č. 1831/2003 sú splnené.
            
         
               (6)
            
            
               Nariadenie (ES) č. 600/2005 by sa preto malo zodpovedajúcim spôsobom zmeniť a doplniť.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Príloha III k nariadeniu (ES) č. 600/2005 sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. marca 2009
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. EÚ L 268, 18.10.2003, s. 29
   
   
      (2)  Ú. v. ES L 270, 14.12.1970, s. 1. Smernica zrušená nariadením (ES) č. 1831/2003.
   
      (3)  Ú. v. EÚ L 269, 17.8.2004, s. 3.
   
      (4)  Ú. v. EÚ L 99, 19.4.2005, s. 5.
   
      (5)  Ú. v. EÚ L 414, 30.12.2006, s. 26.
   
      (6)  Ú. v. EÚ L 370, 17.12.2004, s. 24.
   
      (7)  Vedecké stanovisko Skupiny pre doplnkové látky a výrobky alebo látky používané v krmivách pre zvieratá (FEEDAP) ku kompatibilite mikrobiálneho výrobku Bioplus 2B (Bacillus licheniformis a Bacillus subtilis) s lasalocidom sodným, vydané na žiadosť Európskej komisie. Vestník EFSA (2008) 841, s. 1–7.
   
      PRÍLOHA
      V prílohe III k nariadeniu (ES) č. 600/2005 sa položka E 1700 vzťahujúca sa na Bacillus licheniformis DSM 5749 a Bacillus subtilis DSM 5750 nahrádza týmto:
      
         
                     Číslo ES
                  
                  
                     Doplnková látka
                  
                  
                     Chemický vzorec, opis
                  
                  
                     Druh alebo kategória zvieraťa
                  
                  
                     Maximálny vek
                  
                  
                     Minimálny obsah
                  
                  
                     Maximálny obsah
                  
                  
                     Ďalšie ustanovenia
                  
                  
                     Koniec obdobia platnosti povolenia
                  
               
                     Počet jednotiek vytvárajúcich kolónie (CFU)/kg kompletných krmív
                  
               
                     Mikroorganizmy
                  
               
                     „E 1700
                  
                  
                     
                        Bacillus licheniformis
                     
                     DSM 5749
                     
                        Bacillus subtilis
                     
                     DSM 5750
                     (v pomere 1 : 1)
                  
                  
                     Zmes Bacillus licheniformis DSM 5749 a
                     
                        Bacillus subtilis DSM 5750 obsahujúca najmenej 3,2 × 109 CFU/g doplnkovej látky (1,6 × 109 každej baktérie)
                  
                  
                     Morky na výkrm
                  
                  
                     —
                  
                  
                     1,28 × 109
                     
                  
                  
                     1,28 × 109
                     
                  
                  
                     V návode na použitie doplnkovej látky a premixu je potrebné uviesť teplotu pri skladovaní, čas použiteľnosti a stabilitu pri granulovaní.
                     Môže sa použiť v kŕmnej zmesi obsahujúcej kokcidiostatiká:
                     diklazuril, halofuginón, monenzín natrium, robenidín a maduramicín amónium a lasalocid sodný.
                  
                  
                     Bez časového obmedzenia
                  
               
                     Teľatá
                  
                  
                     3 mesiace
                  
                  
                     1,28 × 109
                     
                  
                  
                     1,28 × 109
                     
                  
                  
                     V návode na použitie doplnkovej látky a premixu je potrebné uviesť teplotu pri skladovaní, čas použiteľnosti a stabilitu pri granulovaní.
                  
                  
                     Bez časového obmedzenia“